Ο Ηλίας και η σύζυγός του, Φωτεινή, ήταν πολύ θερμοί οικοδεσπότες. Κατά την άφιξή μας, μας υποδέχθηκαν οι ίδιοι και η πρώτη ερώτηση που μας έκαναν ήταν εάν το διαμέρισμα που αντικρίσαμε ήταν ανάλογο των προσδοκιών μας και ότι καθ' όλη τη διάρκεια της διαμονής μας θα βρίσκονταν εκεί για εμάς ανά πάσα στιγμή για να μας εξυπηρετήσουν, δείχνοντας από τα πρώτα λεπτά το πραγματικό τους ενδιαφέρον ως οικοδεσπότες. Επίσης, κατά την άφιξή μας στο διαμέρισμα, υπήρχαν για εμάς κάποια τρόφιμα (φρυγανιές, ψωμί τόστ, μαρμελάδα, μέλι, βούτυρο, πραλίνα, καφές, ζάχαρη), παγωμένα μπουκάλια με εμφιαλωμένο νερό στο ψυγείο και ένα μπουκάλι κρασί. Κατά τη διάρκεια δε της διαμονής μας, η Φωτεινή μας έφτιαξε και μας προσέφερε ένα γευστικότατο κέικ.
Το διαμέρισμα βρίσκεται σε ήσυχη τοποθεσία, δίπλα σε κεντρική λεωφόρο του νησιού, υπάρχουν τρία μεγάλα σούπερ μάρκετς, φαρμακείο και πρατήριο υγρών καυσίμων σε πολύ κοντινές αποστάσεις. Το beach bar Santa Marina -ένα από τα καλύτερα του νησιού- βρίσκεται, επίσης, πολύ κοντά. Θα πρότεινα αυτοκίνητο για πιο εύκολες μετακινήσεις στο νησί, καθόσον είναι απέχει περί τα 15 λεπτά περίπου από την Παλιά Πόλη.
Το διαμέρισμα -εσωτερικά- είναι καινούργιο, φρεσκοβαμμένο, πλήρως εξοπλισμένο και πολύ καθαρό, Καθ' όλη τη διάρκεια της διαμονής μας νιώθαμε πραγματικά σαν να είμαστε στο δικό μας εξοχικό.
Εάν επισκεφθούμε ξανά τη Ρόδο, σίγουρα θα επιλέξουμε ξανά το διαμέρισμα του Ηλία για τη διαμονή μας.
Ευχαριστούμε πολύ για τη φιλοξενία!